Σαΐντ Τσίμπα

Ο Σαϊντ Τσίμπα (αραβ: : سعيد شيبا; ) είναι  Μαροκινός πρώην επαγγελματίας ποδοσφαιριστής και νυν προπονητής ποδοσφαίρου. Γεννήθηκε στις 28 Σεπτεμβρίου του 1970 στο Ραμπάτ του Μαρόκου και έχει ύψος 1,83 εκ.

Ξεκίνησε την ποδοσφαιρική του καριέρα στον τοπικό σύλλογο ΦΟΣ Ραμπάτ στην Α’ κατηγορία ποδοσφαίρου του Μαρόκου. Το 1995 μετακόμισε στη Σαουδαραβική Αλ Χιλάλ, με την οποία αναδείχθηκε πρωταθλητής το 1996, ενώ ο ίδιος σημείωσε 17 γκολ σε 22 αγώνες πρωταθλήματος. 

Το καλοκαίρι του 1996, ο Τσίμπα μεταγράφηκε στην ισπανική Κομποστέλα. Στις 2 Οκτωβρίου της ίδιας χρονιάς πραγματοποίησε το ντεμπούτο του στην ισπανική Πριμέρα Ντιβισιόν, μπαίνοντας ως αλλαγή σε έναν εκτός έδρας αγώνα με την Σπόρτινγκ Χιχόν Σπόρτιγκ Χιχόν-Κομποστέλα 1-1. Στις 10 Μαΐου 1997, ο Μαροκινός σημείωσε το πρώτο του γκολ στο πρωτάθλημα, το οποίο έγινε νικητής σε έναν εντός έδρας αγώνα εναντίον της Ράγιο Βαγιεκάνο Κομποστέλα-Ράγιο Βαγιεκάνο 2-1. 

Το καλοκαίρι του 1999, ο Τσίμπα μετακόμισε στη γαλλική Νανσί. Από τον Μάρτιο έως τον Μάιο του 2001, αγωνίστηκε (ως δανεικός) σε 7 αγώνες με τη φανέλλα της Μάδεργουελ στην Πρέμιερσιπ Σκωτίας. Στο τέλος της σεζόν ο Τσίμπα μετακόμισε στον Άρη Θεσσαλονίκης Σαΐντ Τσίμπα, ο εξαιρετικός Μαροκινός χαφ (2001-2002). Πραγματοποίησε το ντεμπούτο του με τους "κίτρινους" στις 12 Αυγούστου 2001, στον εκτός έδρας νικηφόρο αγώνα με τα Τρίκαλα (1-4) για το θεσμό του Κυπέλλου Ελλάδας. http://www.youtube.com/watch?app=desktop&v=W0JmpCI57QQ Τρίκαλα-Άρης 1-4
Ωστόσο, κάποιοι τραυματισμοί, αλλά κυρίως τα οικονομικά προβλήματα της ομάδας, δεν του επέτρεψαν να ολοκληρώσει το διετές συμβόλαιό του κι έτσι αποχώρησε με 26 συμμετοχές και 5 τέρματα (17 συμμετοχές στο Πρωτάθλημα  με 3 τέρματα και 9 στο Κύπελλο Ελλάδας με 2 τέρματα).  

Το  καλοκαίρι του 2002, μετακόμισε στο Κατάρ, όπου έπαιξε αρχικά για την Κατάρ ΣΚ και στη συνέχεια για την  Al Khaleej.

Τη σεζόν 2005-06, επέστρεψε στη χώρα του και στην ομάδα που τον ανέδειξε, την ΦΟΣ Ραμπάτ. Ολοκλήρωσε την καριέρα του ως ποδοσφαιριστής της Σαρτζά ΦΚ των  Η.Α.Ε..

Εθνική Μαρόκου
Ο Τσίμπα αγωνίστηκε για την  Εθνική Μαρόκου στο Αφρικανικό Κύπελλο Εθνών του 1998, το οποίο διεξήχθη στη Μπουρκίνα Φάσο, όπου αγωνίστηκε σε τέσσερις αγώνες: για τη φάση των ομίλων με τη Ζάμπια Ζάμπια-Μαρόκο 1-1, τη Μοζαμβίκη Μαρόκο-Μοζαμβίκη 3-0  και την Αίγυπτο Αίγυπτος-Μαρόκο 0-1, και στον προημιτελικό κόντρα στη Νότια Αφρική Μαρόκο-Νότια Αφρική 1-2 . Μάλιστα στους αγώνες εναντίον της Μοζαμβίκης και της Νότιας Αφρικής, σημείωσε από ένα γκολ.  Επίσης συμπεριλήφθηκε αποστολή της  εθνικής ομάδας για το  Παγκόσμιο Κύπελλο Ποδοσφαίρου του 1998 στη Γαλλία Said CHIBA  FIFA.com Viitattu 26.2.2012  , όπου αγωνίστηκε στους δύο από τους τρεις αγώνες της ομάδας του στη διοργάνωση: εναντίον της Νορβηγίας Μαρόκο-Νορβηγία 2-2 και της Βραζιλίας Βραζιλία-Μαρόκο 3-0. Το τελευταίο μεγάλο διεθνές τουρνουά στο οποίο έλαβε μέρος ο Τσίμπα ήταν το Αφρικανικό Κύπελλο Εθνών του 2000 , το οποίο διεξήχθη από κοινού στη Γκάνα και τη Νιγηρία, όπου έπαιξε και τα τρία παιχνίδια της ομάδας του στο τουρνουά: ενάντια στο Κονγκό  Μαρόκο-Κονγκό 1-0 , την Τυνησία Μαρόκο-Τυνησία 0-0 ] και τη Νιγηρία Νιγηρία-Μαρόκο 2-0 .

Διετέλεσε διεθνής ποδοσφαιριστής επί δέκα συναπτά έτη (1991-2001) με την Εθνική Μαρόκου, σκοράροντας έξι φορές σε 43 εμφανίσεις. http://www.rsssf.org/miscellaneous/maro-recintlp.html
Προπονητική καριέρα
Μετά το τέλος της καριέρας του ως ποδοσφαιριστής, ο  Τσίμπα εργάστηκε ως βοηθός προπονητή της Κατάρ ΣΚ την περίοδο 2007–2011. Κατά τη διάρκεια αυτής της περιόδου, η ομάδα κατέκτησε το Qatar Crown Prince Cup του 2009, νικώντας στη διαδικασία των πέναλτυ την Al-Rayyan με 4-2. Τον Αύγουστο του 2011, ο Τσίμπα έγινε ο νέος προπονητής της ομάδας, αντικαθιστώντας τον Sebastião Lazaron.  Αργότερα συνέχισε ως βοηθός προπονητή στην Εθνική Μαρόκου (2014-16), και ως βασικός προπονητής σε : Chabab Rif Al-Hoceima (2016), Renaissance Club Athletic Zemamra (2020) και Olympic Club de Safi (2021).  Από το 2021 είναι ο εκλέκτορας της Εθνικής Μαρόκου Κ-17.

Διακρίσεις 

Ως ποδοσφαιριστής: 

"Αλ Χιλάλ'" 
 Πρωταθλητής Σαουδικής Αραβίας: (1) 1995/1996
 Κύπελλο του Διαδόχου της Σαουδικής Αραβίας: (1) 1994/1995 

"'Κατάρ ΣΚ'" 
 Πρωτάθλημα Κατάρ: (1) 2002/03
  Κύπελλο του Κατάρ (πρώην Κύπελλο του Πρίγκηπα του Κατάρ): (2) 2002, 2004

Παραπομπές

 Πηγές 

National-football-teams.com 
Footballdatabase.eu
Transfermarkt.com

Κατηγορία:Μαροκινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Μαρόκου
Κατηγορία:Μαροκινοί ποδοσφαιριστές στο εξωτερικό
Κατηγορία:Ποδοσφαιριστές ΦΟΣ Ραμπάτ
Κατηγορία:Ποδοσφαιριστές Αλ Χιλάλ ΦΚ
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΑΣ Νανσί-Λωρραίνη
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Μάδεργουελ ΦΚ
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κατάρ ΣΚ
Κατηγορία:Ποδοσφαιριστές Αλ Σάρτζα ΣΚ
Κατηγορία:Ποδοσφαιριστές Πρωταθλήματος Κατάρ
Κατηγορία:Ποδοσφαιριστές Προ Λιγκ ΗΑΕ
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Κυπέλλου Εθνών Αφρικής 1998
Κατηγορία:Ποδοσφαιριστές Κυπέλλου Εθνών Αφρικής 2000